नाइट क्रिकेट टूर्नामेंट 1 से 3 अप्रैल तक, 8-8 ओवर के रहेंगे मैच
सकल व्यापारी संघ 1 से 3 अप्रैल तक नाइट क्रिकेट टूर्नामेंट का आयोजन करेगा। खिलाड़ियों का चयन आयु सीमा के आधार पर किया जाएगा। संगठन की बैठक में इसकी कार्ययोजना पर चर्चा हुई। अध्यक्ष नीरजसिंह राठौर ने बताया पहली बार व्यापारियों के लिए स्पर्धा रखी जा रही है। इसके लिए अलग-अलग स्थानों पर पंजीयन किया जाएगा। हर टीम की अलग ड्रेस होगी और पहचान के लिए बैच भी प्रदान किए जाएंगे। प्रत्येक मैच 8-8 ओवर का रहेगा। जिसमें 2-2 ओवर व्यापारी संघ के वरिष्ठजन के लिए रिजर्व रहेंगे। युवा बंटीभाई ने कहा टीम में युवा और वरिष्ठ खिलाड़ियों का रेशो 6-5 का होना चाहिए।
रितेश कोठारी, र|दीप सकलेचा व अंकुश कांठी ने कॉलेज मैदान पर टूर्नामेंट रखने की बात कही। नीलेश शाह ने प्रत्येक टीम से दो वरिष्ठ व्यापारियों को आवश्यक रूप से शामिल किए जाने का सुझाव दिया। प्रमोद भंडारी ने अधिक आयु सीमा वाले व्यापारियों के दो-तीन मैच अलग से रखने की बात कहीं। संघ के संरक्षक राजेंद्र यादव ने कहा टूर्नामेंट में सभी आयु के लोगों को शामिल किया जाए। किसी के साथ भी भेदभाव नहीं हो। विधि सलाहकार रमेश डोशी ने बताया खिलाड़ियों का चयन आयु सीमा से नहीं अपितु उसके खेल के अनुभव से होना चाहिए। 25 वर्ष के खिलाड़ी की अपेक्षा 40-45 वर्ष तक के खिलाड़ी भी अच्छा खेल सकता है। खेल प्रशिक्षक जितेंद्रसिंह सोलंकी, अमजद खान, इलियास खान, एजाज कुरैशी, मनोज पाठक, नरेश पुरोहित, लालाभाई कप्तान आदि ने भी अपनी बात रखी। उन्होंने सुझाव दिया कि टूर्नामेंट का आयोजन कॉलेज मैदान की बजाए उत्कृष्ट उमावि खेल मैदान पर कराया जाए। ताकि यहां पूरे शहर के लोग आ सकें।
खेल
टूर्नामेंट के लिए सहयोग की घोषणा
बैठक में क्रिकेट टूर्नामेंट के आयोजन के लिए प्रांशु शाह ने नीमा क्रिकेट क्लब की ओर से 5100 रुपए देने की घोषणा की। संजय कांठी ने रोटरी क्लब आजाद की ओर से सबसे अच्छी ड्रेस पहनकर टूर्नामेंट खेलने वाले खिलाड़ी को 5100 रुपए का पुरस्कार देने की बात कही। मनोज बाबेल ने इंडिया मेडिकल स्टोर्स की ओर से बेस्ट स्कोरर को 2100 रुपए देने और फर्स्ट एड बॉक्स की व्यवस्था करने की जवाबदारी ली गई। कलेक्टोरेट क्रिकेट स्पोर्टस क्लब के एसएस गामड़ ने टूर्नामेंट में स्पोर्ट्स क्लब द्वारा पूरा सहयोग करने के साथ बेस्ट ऑल राउंडर को क्लब की ओर से ढाई हजार रुपए का नकद पुरस्कार व ट्रॉफी देने की घोषणा की।
होली मिलन समारोह पर हुई चर्चा
बैठक में होली मिलन समारोह की भी रूपरेखा बनाई गई। संगठन के सह-सचिव पंकज जैन मोगरा ने बताया समारोह पर होने वाले कार्यक्रम का समस्त व्यय अंबिका टेंट हाउस द्वारा वहन किया जाएगा आशीष कटलाना ने होली मिलन समारोह में जावरा के पीपल के पत्तों से अपनी प्रस्तुति देने वाले कलाकारों को बुलवाने का सुझाव दिया। सचिव कमलेश पटेल व कोषाध्यक्ष राजेश शाह ने कहा कार्यक्रम ऐसा रखा जाए जो हास्य से सराबोर हो।
bho_Deva hin_Deva hin_Deva hne_Deva awa_Deva hin_Deva hin_Deva hin_Deva